open-index/open-wikipedia-markdown huggingface dataset:
ஆசியக் கோப்பை (காற்பந்து)

**ஆசியக் கிண்ணம் (காற்பந்து)** அல்லது **ஏஎஃப்சி ஆசியக் கோப்பை** (**AFC Asian Cup**) என்பது ஆசிய கால்பந்துக் கூட்டமைப்பால் நடத்தப்பெறும் நாடுகளுக்கிடையேயான கால்பந்துப் போட்டித் தொடராகும். கோப்பா அமெரிக்காவுக்கு அடுத்தபடியாக உலக அளவில் பழமையான கண்ட கால்பந்துப் போட்டியாகும். வெற்றிபெறும் அணி நேரடியாக பிஃபா கூட்டமைப்புகள் கோப்பையில் ஆடத் தகுதிபெறும்.

ஆசியக் கிண்ணம் நான்காண்டுகளுக்கு ஒருமுறை 1956 (ஆங்காங்) முதல் 2004 (சீனா) வரை நடத்தப்பட்டு வந்தது. இதே சுழற்சியில் ஒலிம்பிக் போட்டிகளும் ஐரோப்பிய கால்பந்தாட்டப் போட்டிகளும் ஆசியக்கிண்ணம் இடம்பெறும் அதே ஆண்டில் நடத்தப்பெற்றதால், ஆசியக் கிண்ணத்தை நடத்துவதற்கான காலகட்டம் மாற்றப்பட்டது. 2004 இற்குப் பிறகு 2007-இல் நடத்தப்ப்பட்டது. இப்போட்டிஅயி பெறுகிறது. 2007-இல் தென்கிழக்காசியாவில் இந்தோனேசியா, மலேசியா, வியட்நாம், தாய்லாந்து ஆகிய நாடுகள் நடத்தின. அதன் பின்னர் நான்கு ஆண்டுகளுக்கு ஒரு முறை போட்டிகள் நடத்தப்படுகின்றன.

ஆசியக் கிண்ணம் பொதுவாக சிறிய எண்ணிக்கையிலான முன்னணி அணிகளால் ஆதிக்கம் செலுத்தப்படுகிறது. தொடக்கத்தில் வெற்றி பெற்ற அணிகளில் தென் கொரியா (இரண்டு முறை), ஈரான் (மூன்று முறை) ஆகியவை அடங்கும். 1984 முதல், சப்பான் (நான்கு முறை), சவூதி அரேபியா (மூன்று முறை) ஆகியவை மிகவும் வெற்றிகரமான அணிகளாக உள்ளன, கடைசி பத்து இறுதிப் போட்டிகளில் இவையிரண்டும் ஏழில் வெற்றி பெற்றன. வெற்றி பெற்ற மற்ற அணிகள் கத்தார் (2019 நடப்பு வாகையாளர்), ஆத்திரேலியா (2015), ஈராக் (2007), குவைத் (1980) ஆகியவை ஆகும். இசுரேல் 1964 இல் வென்றது, ஆனால் பின்னர் அது வெளியேற்றப்பட்டது, அது பின்னர் ஐரோப்பிய காற்பந்துச் சங்கங்களின் ஒன்றியத்தில் இணைந்தது.

ஆத்திரேலியா 2007 இல் ஆசியக் கூட்டமைப்பில் இணைந்தது, அது 2015 இல் தனது நாட்டில் போட்டிகளை நடத்தி, இறுதிப் போட்டியில் தென் கொரியாவை வென்றது. 2019 ஆசியக்கிண்ணத்தில் பங்குபற்றிய அணிகளின் எண்ணிக்கை 16 இல் இருந்து 24 இற்கு அதிகரிக்கப்பட்டது.

## முடிவுகள்

## மேற்கோள்கள்

## வெளி இணைப்புகள்
*RSSSF archive
*AFC Asian Cup Official Website
கெர்னீக்கா (ஓவியம்)

***கெர்னீக்கா*** அல்லது ***குவைர்னிக்கா*** (*Guernica*) எனப்படும் ஓவியம் பாப்லோ பிக்காசோவினால் வரையப்பட்டது. எசுப்பானிய உள்நாட்டுப் போர் நடைபெற்றுக் கொண்டிருந்த வேளையில், 26 ஏப்ரல் 1937 அன்று,  செருமனி, இத்தாலியின் இராணுவப் போர் வானூர்திகள் எசுப்பானிய தேசியவாதிகளின் கோரிக்கையின் படி தென் எசுப்பானிய ஊரான கெர்னீக்கா மீது குண்டுத் தாக்குதல் நடத்தியது. இதற்கான எதிர்வினையாக கெர்னீக்கா ஓவியம் வரையப்பட்டது. 

கெர்னீக்கா, பாசிசத்தை எதிர்ப்பதோடு, போரின் அவல நிலையையும் அப்பாவிப் பொதுமக்கள் மீது திணிக்கப்பட்ட துன்பத்தினையும் காட்டுகின்றது. இந்த ஓவியம், போர் எதிர்ப்பு அடையாளமாகவும், அமைதியின் உருவமாகவும் ஒரு  நினைவுச் சின்னச் சிறப்பை எட்டியுள்ளது. கெர்னீக்கா, உலகின் பல இடங்களிலும் காட்சிப்படுத்தப்பட்டு புகழ் பெற்றது. இது  எசுப்பானிய உள்நாட்டுப் போரை உலகத்தின் கவனத்திற்குக் கொண்டுவர உதவியது. 

எசுப்பானியக் குடியரசு, பாரிசில் நடந்த 1937 உலகக் கண்காட்சியில் தங்கள் சார்பாக பெரிய சுவர் ஓவியம் ஒன்றைக் காட்சிப்படுத்த பிக்காசோவை வேண்டியது. பிக்காசோ கெர்னீக்காவைப் பாரிசில் வரைந்து அங்கேயே முதலில் காட்சிப்படுத்தினார். அதன் பிறகு, எசுப்பானியாவில் விடுதலையும் மக்களாட்சியும் மலரும் வரை கெர்னீக்காவை எசுப்பானியாவுக்கு கொண்டு செல்லக்கூடாது என்ற அவரது வேண்டுகோளின் படி, நியூயார்க்கின் நவீன கலைகளுக்கான அருங்காட்சியகத்தின் பொறுப்பில் கெர்னீக்கா இருந்தது. கெர்னீக்கா, செப்டம்பர் 1981 இல் தான் முதன் முதலாக எசுப்பானியாவுக்குக் கொண்டு வரப்பட்டது. பிக்காசோவின் நூற்றாண்டைக் கொண்டாடும் வகையில் அக்டோபர் 24 அன்று மத்ரித் நகரில் வெடி குண்டு தகர்க்காத, துப்பாகிக் குண்டு துளைக்காத கண்ணாடித் திரைகளுக்குப் பின் காட்சிப்படுத்தப்பட்டது. 1992 ஆம் ஆண்டு முதல், இவ்வோவியம் இரெய்னா சோப்பியா அருங்காட்சியகத்தில் இதற்கெனவே கட்டப்பட்ட காட்சி மேடையில் இருக்கிறது. இதுவே, இதன் தற்போதைய நிலையான இருப்பிடம் ஆகும் .

## சான்றுகள்


பகுப்பு:ஓவியங்கள்
பகுப்பு:1930களில் ஓவியங்கள்
பகுப்பு:கியூபிச ஓவியங்கள்
சென்காகு தீவு விவகாரம்

**சென்காகு தீவுகள் விவகாரம் ** (*Senkaku Islands dispute*) என்பது சப்பானியர்கள் *சென்காகு* என்றும், சீனர்கள் *டயாயு* என்றும்  தாய்வான் மக்கள் *டியாயுதய்* என்றும் அழைக்கும் கிழக்கு சீன கடலில் உள்ள ஆளில்லாத் தீவுக்குழுமமான சென்காகு தீவுகளின் உரிமை குறித்தான  பிணக்கு ஆகும்.  சப்பானின் ஆட்சியில் இருக்கும் இந்தத் தீவுக் குழுமத்தை சீன மக்கள் குடியரசும் (PRC)   சீனக் குடியரசும் (ROC) உரிமை கொண்டாடி வருகின்றன. இத்தீவுகளை ஐக்கிய அமெரிக்கா 1945 முதல் 1972 வரை ஆக்கிரமித்திருந்தது. இத்தீவுகளை அமெரிக்கா சப்பானிடம் ஒப்படைக்கும்போதே இரு சீன நாடுகளும் இத்தீவுகள் மீதான தங்கள் உரிமையை ஐக்கிய நாடுகள் பாதுகாப்பு அவையில் முறையிட்டிருந்தன. இத்தீவுகளில் உள்ள எண்ணெய், கனிம மற்றும் மீன்பிடி வளங்களுக்கு ஆளுமை உள்ள நாட்டிற்கு முழு அதிகாரம் கிடைக்கும் . இத்தீவுகளின் உரிமை எந்த நாட்டிற்குரியது என்பதைக் குறித்து  அமெரிக்கா அலுவல்முறையான அறிவிப்பை வெளியிடாதபோதும் அமெரிக்காவிற்கும் சப்பானிற்கும் இடையே ஒப்பிட்ட இராணுவ உடன்பாட்டின்படி இத்தீவுகளை காக்க சப்பான் எடுக்கும் எந்த இராணுவ நடவடிக்கைக்கும் அமெரிக்கா துணை நிற்க வேண்டிய கட்டாயம் உள்ளது.

செப்டம்பர் 2012இல் சப்பான் சர்ச்சைக்குரிய இத்தீவுக் குழுமத்தில் மூன்று தீவுகளை  தேசியமயமாக்கியுள்ளது. இதனை அடுத்து சீனாவில் சப்பானுக்கெதிராக பெருமளவில் எதிர்ப்பு எழுந்துள்ளது . சீனா,சப்பான் நாடுகளுக்கு இடையில் ஆண்டுக்கு $ 34,500 கோடி  அளவுக்கு வணிகம் நடைபெற்று வருகிறது. இந்நிலையில், சீனாவில் உள்ள சப்பானின் தயாரிப்பு நிறுவனங்களின் ஆலைகள் மீது மக்கள் திடீர் தாக்குதல் நடத்திச் சூறையாடினர். சப்பானிய நிறுவனம் தயாரிக்கும் தானுந்துகள் பல இடங்களில் அடித்து நொறுக்கப்பட்டன.
## மேற்கோள்கள்

## வெளி இணைப்புகள்
* Global Security, Senkaku/Diaoyutai Islands
*Basic View on Senkaku (by the Japanese Ministry of Foreign Affairs)
*Q&A on the Senkaku Islands (by the Japanese Ministry of Foreign Affairs)
* Japan’s Territorial Problem: The Northern Territories, Takeshima, and the Senkaku Islands, commentary by Ambassador Kazuhiko Togo (May 6, 2012)
* Article by Kiyoshi Inoue Professor of History department Kyoto University, and original text and maps in Japanese
* Senkaku @BBC
* 
* Diaoyutai History (in Chinese) 
* Satellite image of Senkaku Islands
* "The Senkaku/Diaoyu Islands Dispute :", *[[Durham University]]*, 2008. Dzurek, Daniel.
* "[INTERNATIONAL LAW'S UNHELPFUL ROLE IN THE SENKAKU ISLANDS:"](http://www.law.upenn.edu/journals/jil/articles/volume29/issue4/RamosMrosovsky29U.Pa.J.Int'lL.903(2008).pdf), *[[பென்சில்வேனியா பல்கலைக்கழகம்]]*, 18 October 1996. Ramos-Mrosovsky, Carlos.
*   琉球群岛人民反对美国占领的斗争 "Ryukyu Islands, the struggle of peoples against U.S. occupation," 人民日報 (*People's Daily*), January 8, 1953. (in Chinese)
*"China's Diaoyu Islands Sovereignty is Undeniable" at People's Daily Online, May 26, 2003.
*"Wrong to dispute Japan’s sovereignty of Senkaku" by Hiroshi Suzuki, Director, Japan Information and Cultural Centre Minister, Embassy of Japan, London., Financial Times>Letters, May 28, 2012.

பகுப்பு:நாடுகளிடையே எல்லைச் சிக்கல்கள்
பகுப்பு:சீனாவில் எதிர்ப்புப் போராட்டங்கள்
பகுப்பு:சப்பானிய வரலாறு
வகையிடலின் தலைகீழி விதி

நுண்கணிதத்தில் **வகையிடலின் தலைகீழி விதி** அல்லது சுருக்கமாக **தலைகீழி விதி** (*reciprocal rule*) என்பது வகையிடல் விதிகளுள் ஒன்று. இது, வகையிடக் கூடியதொரு சார்பின் தலைகீழிச் சார்பின் வகைக்கெழு காணப் பயன்படும் விதியாகும். ஒரு தலைகீழிச் சார்பினை வகையிடலின் சங்கிலி விதி அல்லது வகுத்தல் விதியைப் பயன்படுத்தாமலேயே, இவ்விதியின் மூலம் எளிதாக வகையிட முடியும்.

இவ்விதியின் கூற்று:

:\frac{d}{dx}\left(\frac{1}{g(x)}\right) = \frac{- g'(x)}{(g(x))^2};\qquad g(x) \neq 0.

## நிறுவல்
### வகுத்தல் விதியிலிருந்து

தொகுதி f(x) = 1 என எடுத்துக் கொண்டு வகுத்தல் விதியைப் பயன்படுத்தி இவ்விதியை நிறுவலாம்.

:

### சங்கிலிவிதியிலிருந்து
தலைகீழி விதியினை சங்கிலி விதியிலிருந்து பெறலாம்.

\frac{1}{g(x)} என்ற சார்பை, தலைகீழிச் சார்பு \frac{1}{x} மற்றும் g(x) சார்புகளின் சேர்ப்பாகக் கருதிச் சங்கிலி விதிப்படி வகையிட:

சங்கிலி விதி:

:(f\circ g)' = (f'\circ g) \cdot g'\, 

இதைப் பயன்படுத்த:

:

## எடுத்துக்காட்டுகள்
தலைகீழி விதியைப் பயன்படுத்தி வகையிடுதலுக்கு இரு எடுத்துக்காட்டுகள் கீழே தரப்பட்டுள்ளன.

*1/(x^3 + 4x) இன் வகைக்கெழு:

:\frac{d}{dx}\left(\frac{1}{x^3 + 4x}\right) = \frac{-3x^2 - 4}{(x^3 + 4x)^2}.

*1/\cos(x) (when \cos x\not=0) இன் வகைக்கெழு:

:\frac{d}{dx} \left(\frac{1}{\cos(x) }\right) = \frac{\sin(x)}{\cos^2(x)} = \frac{1}{\cos(x)} \frac{\sin(x)}{\cos(x)} = \sec(x)\tan(x).

பகுப்பு:வகையீட்டு நுண்கணிதம்
த நைன்த் கொம்பனி

***த நைன்த் கொம்பனி*** (*The 9th Company*, ஒன்பதாவது கம்பனி) () என்பது ஆப்கான் சோவியத் போர் பின்னணியைக் கொண்டு பியோதர் பந்தார்ச்சுக்கினால் இயக்கப்பட்ட திரைப்படம். இது 2005 ஆம் ஆண்டில் உருசியா, உக்ரைன், பின்லாந்து நாடுகளின் கூட்டுத் தயாரிப்பில் வெளிவந்தது. இதன் கதை "குன்று 3234 க்கான போர்" நிகழ்வை அடிப்படையாகக் கொண்டு உருவாகியது.

## வெளி இணைப்புகள்
*  
*  
* 
* 
* 

பகுப்பு:2005 திரைப்படங்கள்
பகுப்பு:உருசியத் திரைப்படங்கள்
பகுப்பு:போர் திரைப்படங்கள்
சென்காகு தீவுகள்

, என்றும் **டயாயு தீவுகள்** (; என்றும்  **டியாயுதய் தீவுகள்** () என்று  தாய்வானிலும், அல்லது ஆங்கிலேயர்களால் **பின்னக்கிள் தீவுகள் **, (Pinnacle Islands) என்றும் அழைக்கப்பட்ட தீவுக் குழுமம் கிழக்குச் சீனக் கடலில் உள்ள ஆட்களற்ற தீவுகளாகும். இவை சீன நிலப்பகுதியின் கிழக்கிலும் தாய்வானின் வடகிழக்கிலும் ஒகினாவா தீவின் மேற்கிலும் ரிக்யு தீவுகளின் தென்மேற்கு முனையின் வடக்கிலும் அமைந்துள்ளன.  

1968ஆம் ஆண்டில் இத்தீவுகளைச் சுற்றியுள்ள கடலுக்கடியில் எண்ணெய் சேமிப்புகள் இருக்கலாம் என்ற ஆய்வறிக்கையின் பின்னர்  இத்தீவுகளின் மீதான கவனம் கூடியது. 1971ஆம் ஆண்டில்  இரண்டாம் உலகப் போரின் முடிவில் இருந்து சப்பானிடமிருந்து கைப்பற்றியிருந்த ஐக்கிய அமெரிக்கா இவற்றை மீளவும் சப்பானிடம் வழங்கியபோது இத்தீவுகளின் மீதான சப்பானின் ஆளுமை உரிமையை சீன மக்கள் குடியரசும் சீனக் குடியரசும் எதிர்த்தன. சீனா இந்தத் தீவுகளை தாங்களே 14ஆம் நூற்றாண்டில் கண்டறிந்ததாகவும் உரிமை உடையவர்களாகவும் கோரியது. சப்பான் 1895 முதல் 1945இல் சரண் அடையும் வரை கட்டுப்பாட்டில் வைத்திருந்தனர்.  ஐக்கிய அமெரிக்கா 1945 முதல் 1972 வரை தனது கட்டில் வைத்திருந்தது.

## மேற்கோள்கள்

## வெளி இணைப்புகள்

* Google maps, Senkaku Islands
* "Q&A China Japan island row," BBC News Asia-Pacific. September 24, 2010.
* Globalsecurity.org —  "Senkaku/Diaoyutai Islands";  References, Links
* Inventory of Conflict and Environment (ICE), Diaoyu Islands Dispute 
* Waseda University — Hayashi Shihei. (1785). 三国通覧図説 (*Sangoku Tsuran Zusetsu*)

பகுப்பு:ஆசியத் தீவுகள்
பகுப்பு:நாடுகளிடையே எல்லைச் சிக்கல்கள்
பகுப்பு:சப்பான்
பகுப்பு:ஜப்பானின் தீவுக்கூட்டங்கள்
பகுப்பு:ககோசிமா மாவட்டத்தின் தீவுகள்
கரடர்ந்தகுடி

**கரடர்ந்தகுடி (கருனகனல்லூர்)**, இந்திய மாநிலமான தமிழ்நாட்டின் இராமநாதபுரம் மாவட்டத்திலுள்ள பரமக்குடி வட்டத்தின் நயினார்கோவில் ஒன்றியத்தைச் சேர்ந்த கிராமம் ஆகும். விவசாயம் பிரதான தொழிலாகவுள்ளது. சிறு தெய்வ வழிபாடும் இங்கே பிரபலம்.

பகுப்பு:இராமநாதபுரம் மாவட்டத்திலுள்ள கிராமங்கள்
லெபனான் (2009 திரைப்படம்)

***லெபனான்*** (எபிரேயம்: *לבנון*) என்பது சாமுவேல் மாவோசினால் இயக்கப்பட்ட இசுரேலிய போர்த் திரைப்படம். இது *தங்கச் சிங்கம்* பரிசை 66வது வென்ஸ் பன்னாட்டு திரைப்பட விழாவில் வென்று, அப்பரிசினைப் பெற்ற முதலாவது இசுரேலிய தயாரிப்பு திரைப்படம் என்ற மதிப்பைப் பெற்றறது. இது இசுரேலில் சில கருத்து மாறுபாடுகளை உருவாக்கியது. இத்திரைப்படம் சிறந்த படம் உட்பட்ட 10 ஒபிர் விருதுகளுக்கு பரிந்துரைக்கப்பட்டது. இது 14வது வருடாந்த சட்யஜித ரே விருதை வென்றது.

மாவோஸ் 1982 லெபனான் போரில் இள வயது இசுரேலிய படைவீரராக தான் பெற்ற அனுபவங்களை அடிப்படையாக வைத்து இதனை உருவாக்கினார். இது ஒரு போர் எதிர்ப்புத் திரைப்படமென பிரித்தானிய செய்தித்தாளான *காடியன்* தெரிவித்தது.

## குறிப்புகள்

## இவற்றையும் பார்க்க
*பியூபோட் (திரைப்படம்)

## வெளி இணைப்புகள்
* 

பகுப்பு:2009 எபிரேயத் திரைப்படங்கள்
பகுப்பு:இசுரேலியத் திரைப்படங்கள்
பகுப்பு:எபிரேயத் திரைப்படங்கள்
பகுப்பு:இசுரேலிய போர் திரைப்படங்கள்
பகுப்பு:இசுரேலிய நாடகத் திரைப்படங்கள்
பகுப்பு:செருமானியத் திரைப்படங்கள்
நோ மன்ஸ் லாண்ட் (2001 திரைப்படம்)

***நோ மன்ஸ் லாண்ட்*** (*No Man's Land*) என்பது 2001 இல் வெளியாகிய பொசுனியா எர்செகோவினா போர் பற்றிய போர்த் திரைப்படமாகும். இத்திரைப்படம் உருவகக் கதையும் பொசுனியா எழுத்தாளரும் இயக்குனருமாகிய டனிஸ் டனோவிக்கின் முதல் திரைப்படமுமாகும். இது பொசுனியா எர்செகோவினா, சுலோவீனியா, இத்தாலி, பிரான்சு, பெல்ஜியம், ஐக்கிய இராச்சியம் ஆகிய வணிகச் சங்கங்களின் கூட்டுத் தயாரிப்பும் ஆகும். 2001 இல் இது சிறந்த வெளிநாட்டு மொழித் திரைப்படங்களுக்கான அகாதமி விருதை வென்றது.

## குறிப்புகள்

## வெளி இணைப்புகள்
* 
* 
* 
* 
* 
* 
* Official site of the play 

பகுப்பு:2001 திரைப்படங்கள்
பகுப்பு:போர் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரெஞ்சுத் திரைப்படங்கள்
வி வே சோல்யர்ஸ்

***வி வே சோல்யர்ஸ்*** (*We Were Soldiers*) என்பது நவம்பர் 14, 1965 அன்று இடம்பெற்ற *லா ராங் போர்* பற்றிய 2002 அமெரிக்க போர் திரைப்படமாகும். இத்திரைப்படம் ரன்டல் வோல்லசினால் இயக்கப்பட்டு, மெல் கிப்சனினால் நடிக்கப்பட்டது. இது *நாங்கள் படைவீரர்களாக ஒரு முறை இருந்தோம்... இளமையுடன்* (*We Were Soldiers Once… And Young*) என்ற நூலை அடிப்படையாகக் கொண்டு உருவாக்கப்பட்டது.

## குறிப்புகள்

## வெளி இணைப்புகள்
* 
* 
* 

பகுப்பு:2002 திரைப்படங்கள்
பகுப்பு:போர் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
கோட்டம்பலம்

**கோட்டம்பலம்** என்பது சேரநாட்டில் இருந்த ஊர். இக்காலத்தில் இது கேரள மாநிலத்தில் அம்பலப்புழை என்னும் பெயருடன் விளங்குகிறது. கோடு என்றால் மலை. சேரநாடு மலைகளை மிகுதியாக உடைய நாடு. அம்பலம் என்பது ஊரின் பெயர்.

சங்ககால மருத்துவ மனைகள் இருந்த ஊர்களில் இதுவும் ஒன்று. சேரமான் கோட்டம்பலத்துத் துஞ்சிய மாக்கோதை இவ்வூரில் மருத்துவம் செய்துகொண்டான்.
## அடிக்குறிப்பு

பகுப்பு:சங்க கால ஊர்கள்
சித்திரமாடம்

சங்ககாலத்தில் 'சித்திரமாடம்' என வழங்கப்பட்ட பகுதி இக்காலத்தில் மதுரையில் சித்திரைத்திருவிதி என மருவி வழங்கப்படுகிறது. 

பாண்டியன் சித்திரமாடத்துத் துஞ்சிய நன்மாறன் இப்பகுதியில் தன் இறுதிக் காலத்தைக் கழித்து உயிர் துறந்தான். 

இது சங்ககால மருத்துவ மனைகள் இருந்த ஊர்களில் ஒன்று.

பகுப்பு:சங்க கால ஊர்கள்
வெள்ளியம்பலம்

சங்ககாலப் பாண்டிய மன்னர்களுள் ஒருவன் பாண்டியன் வெள்ளியம்பலத்துத் துஞ்சிய பெருவழுதி எனப் பெயர் கொண்டுள்ளதால் தன் இறுதிக் காலத்தில் அவன் வெள்ளியம்பலத்தில் உயிர் நீத்தான் எனக் கொள்ளப்படுகிறது. இந்த வெள்ளியம்பல்லம் இக்காலச் சொக்கநாதர் கோயில் அன்று. சங்ககால **அம்பலம்**. '''மருத்துவமனை''' எனக் காணமுடிகிறது.
### கோயில் வெள்ளியம்பலம்
**வெள்ளியம்பலம்** அல்லது **இரஜத சபை** எனப் பெயர் கொண்டது, மதுரை மீனாட்சியம்மன் கோவிலிலுள்ள நடராசர் சன்னிதியாகும். பிற தலங்களில் எல்லாம் இடக்காலைத் தூக்கி ஆடும் நடராசர் வெள்ளியம்பலத்தில் மட்டும் வலக்காலைத் தூக்கி ஆடும் நிலையில் காட்சி தருகிறார். வெள்ளியால் ஆன அம்பலம் (அரங்கம்) என்பதால் இவ்விடம் வெள்ளியம்பலம் எனப் பெயர் பெற்றது.
### மரபு வழிக் கூற்றுகள்
மீனாட்சி, சுந்தரேஸ்வரர் திருமணத்தைக் காணவந்த பதஞ்சலி முனிவரும் வியாக்கிரபாதர் முனிவரும் சிதம்பரம் நடராசனின் ஆனந்த தாண்டவத்தைக் காணாமல் உணவு உண்ண மறுக்க, சிவன் அவர்களுக்காகத் தனது ஆடிய கோலத்தை மதுரையில் காட்டியருளிய இடம் வெள்ளியம்பலம் எனக் கூறப்படுகிறது.

பிற தலங்களில் எல்லாம் இடக்காலைத் தூக்கி ஆடும் நடராசர் வெள்ளியம்பலத்தில் வலக்காலைத் தூக்கி ஆடுகிறார். நடனக் கலையைக் கற்ற பாண்டிய மன்னன் இராஜசேகர பாண்டியன், நடனமாடுவதில் உள்ள சிரமத்தை உணர்ந்தான். வெள்ளியம்பலத்தில் உள்ள நடராசர் ஒரு காலில் எப்பொழுதும் நின்றபடி ஆடுவதால் அவருக்குக் கால் வலிக்குமே என்று கருதி அவரிடம் காலை மாற்றி ஆடும்படி வேண்டிக் கொள்ள நடராசரும் அவனுக்காக இடதுகாலை ஊன்றி வலது காலைத் தூக்கி ஆடினதாகத் திருவிளையாடற் புராணம் கூறுகிறது.

மீனாட்சியை மணந்து மதுரைக்கு அரசனானதால் வெள்ளியம்பலத்தில் நடராசர் பத்துக் கரங்களிலும் ஆயுதங்களுடன் காணப்படுகிறார் என்ற கூற்றும் உள்ளது.
## மேற்கோள்கள்

பகுப்பு:சிவன் கோயில்கள்
பகுப்பு:சங்க கால ஊர்கள்
சங்ககால மருத்துவ மனைகள்

சங்க காலத்தில் மருத்துவம் செய்து கொள்ளும் ஊர்கள் சில இருந்தன. சங்க கால அரசர்கள் பலர் அந்த இடங்களில் இருந்து உயிர் நீத்திருக்கிறார்கள். துஞ்சினார் என்றால் வருஞ்சாவு வந்து உயிர் நீத்தார் என்பது பொருள். அவ்வூர்களில் இருந்த மருத்துவர்கள் யார் எனத் தெரியவில்லை.  அரசன் மருத்துவம் செய்யப்படாமல் உயிர் நீத்தான் என்று கொள்வதற்கில்லை. எனவே அரசன் உயிர் நீத்த ஊர் மருத்துவ மனை இருந்த ஊர்.
* 'பள்ளி' என்னும் சொல் இந்தச் சொல்லாட்சிகளில் மருத்துவக் கல்விக்கூடங்களைக் குறிக்கும். 
இலவந்திகைப்பள்ளி 
:சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி, பாண்டியன் இலவந்திகைப்பள்ளித் துஞ்சிய நன்மாறன் ஆகியோர் உயிர் நீத்த இடம்.
குராப்பள்ளி
:சோழன் குராப்பள்ளித் துஞ்சிய கிள்ளிவளவன், சோழன் குராப்பள்ளித் துஞ்சிய பெருந்திருமாவளவன் ஆகியோர் உயிர் நீத்த இடம்.
குளமுற்றம் 
:சோழன் குளமுற்றத்துத் துஞ்சிய கிள்ளிவளவன் உயிர் நீத்த இடம்.
கூடகாரம் 
:பாண்டியன் கூடகாரத்துத் துஞ்சிய மாறன்வழுதி உயிர் நீத்த இடம்.
கோட்டம்பலம் 
:சேரமான் கோட்டம்பலத்துத் துஞ்சிய மாக்கோதை உயிர் நீத்த இடம்.
சிக்கற்பள்ளி 
:சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் உயிர் நீத்த இடம்.
சித்திரமாடம் 
:பாண்டியன் சித்திரமாடத்துத் துஞ்சிய நன்மாறன் உயிர் நீத்த இடம்.
வெள்ளியம்பலம் 
:பாண்டியன் வெள்ளியம்பலத்துத் துஞ்சிய பெருவழுதி உயிர் நீத்த இடம்.
## அடிக்குறிப்பு

பகுப்பு:சங்க காலச் சமூகம்.
குறுங்கலி

**குறுங்கலி** என்னும் துறையில் அமைந்த பாடல்கள் எனப் புறநானூற்றில் ஐந்து பாடல்கள் உள்ளன. கடையெழு வள்ளல்களில் ஒருவனான பேகன் தன் மனைவி கண்ணகி என்பாளைத் துறந்து வேறொருத்தியோடு வாழ்ந்துவந்தான். இது தகாது என இடித்துரைத்து மனைவியுடன் சேர்ந்து வாழுமாறு வற்புறுத்தும் பாடல்கள் இவை. இந்தப் பாடல்கள் ‘தாபதநிலை’ என்னும் துறையின என்னும் குறிப்பும் குறுங்கலி என்பதனுடன் தரப்பட்டுள்ளது.

கலி என்பது துள்ளும் ஓசை. பாடல்கள் கண்ணகி துள்ளும் மனநிலை இல்லாதிருத்தலைக் குறிக்க இத் துறைப் பெயரை வைத்திருக்கிறார்கள். இது பெருந்திணையில் வரும் துறைகளில் ஒன்று. தொல்காப்பியம் அகத்திணையில் ஒன்றாறாகப் பெருந்திணையைக் காட்டுகிறது. பன்னிரு படலம், புறப்பொருள் வெண்பாமாலை ஆகிய இலக்கண நூல்கள் பெருந்திணையைப் புறத்திணையோடு சேர்த்துள்ளன. 

புறப்பொருள் வெண்பாமாலை பெருந்திணையை ஒருபாற் பெருந்திணை என்றும், இருபாற் பெருந்திணை என்றும் இரண்டு பிரிவுகளாக்கிக்கொண்டு சொல்லும்போது இருபாற் பெருந்திணையில் குறங்கலி என்னும் துறையைக் குறிப்பிடுகிறது. மனைவி விரும்பும்போது கணவன் வேறுபட்டிருக்கும் நிலையைக் கூறுவது குறுங்கலி எனக் குறிப்பிடுகிறது.
*பிற புறநானூற்றுத் துறைகளை இதனோடு ஒப்பிட்டுப் பார்த்துக்கொள்வது நலம்.

## அடிக்குறிப்பு

பகுப்பு:புறநானூற்றுத் துறைகள்
நாச்சியார்கோயில்

**நாச்சியார்கோவில்**, தமிழ்நாட்டின் தஞ்சாவூர் மாவட்டம், திருவிடைமருதூர் வட்டம், திருவிடைமருதூர் ஊராட்சி ஒன்றியத்தில் அமைந்த சிற்றூர் ஆகும். இதன் பழைய பெயர் **திருநறையூர்** ஆகும். இது திருவிடைமருதூர் சட்டமன்றத் தொகுதிக்கும், மயிலாடுதுறை மக்களவை தொகுதிக்கும் உட்பட்டது. இவ்வூரில் வைணவ நாச்சியார் கோவில் எனப்படும் திருநறையூர் நம்பி கோயில் அமைந்துள்ளது. இக்கோயிலில் ஆண்டுதோறும்  நடைபெறும் கல் கருட சேவை மிகவும் புகழ்பெற்றது. இவ்வூரில் தயாரிக்கப்படும் நாச்சியார் கோயில் விளக்குகள் புவிசார் குறியீடு பெற்றுள்ளது.

## அமைவிடம்
நாச்சியார்கோயில் கும்பகோணத்திலிருந்து குடவாசல் செல்லும் பாதையில் 10 கிலோ மீட்டர் தொலைவில் அமைந்துள்ளது.
## அருகமைந்த தொடருந்து நிலையங்கள்
* திருநாகேஸ்வரம் தொடருந்து நிலையம்
* கும்பகோணம் தொடருந்து நிலையம்
## கல்வி நிலையங்கள்
* திருவிடைமருதூர் ஊராட்சி ஒன்றிய நடுநிலைப் பள்ளி - 1
* திருவிடைமருதூர் ஊராட்சி ஒன்றிய துவக்கப் பள்ளிகள் - 3
* புனித ஜோசப் நடுநிலைப் பள்ளி 
## மக்கள் தொகை பரம்பல்
நாச்சியார்கோயில் சிற்றூரின் மொத்த மக்கள் தொகை 7,505 ஆகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
குதிரை மறம்

குதிரைமறம் என்னும் துறைக்குறிப்பு தரப்பட்டுள்ள புறநானூற்றுப் பாடல்கள் ஐந்து உள்ளன. 
## இலக்கணம்
*தொல்காப்பியம், குதிரைமறம் என்னும் துறையை, தும்பைத் திணையில் வரும் 12 துறைகளில் ஒன்றாகக் காட்டுகிறது. 
*புறப்பொருள் வெண்பாமாலை இதனைத் தும்பைத் திணையில் குறிப்பிடும் 24 துறைகளில் ஒன்றாகக் குறிப்பிடுகிறது. 

## இலக்கியம்
*போருக்குச் சென்ற எல்லாக் குதிரைகளும் வந்துவிட்டன. நான் என் மகனுக்குக் கொடுத்த குதிரை மட்டும் இன்னும் வரவில்லை. உல்கு வரி வாங்கும் சந்தியில் தடுத்து நிறுத்தும் மரம் போல அவன் குதிரை போராடிக்கொண்டிருக்கும் என எண்ணுகிறான், தந்தை. 
*சிற்றூர் மன்னன் குதிரையைக் கண்ட பகைவன் குதிரைகள் முருகன் கோயில் பக்கம் வந்தவுடன் கலன் தொடா மகளிர் (வீட்டு விலக்கு உள்ள  மகளிர், தீட்டு மகளிர்) விலகி நிற்பது போல ஒதுங்கி நிற்கின்றன. 
*மூங்கில் வெயிலில் வெடிப்பது போல ஓடிய குதிரைமேல் இருந்த வீரன் எறிந்த வேலால் வீழ்ந்த யானை வானத்து மீன் போலப் பலவாம். 
*ஒரு தந்தை சொல்கிறான். நேற்று நான் யானையை வீழ்த்திய வேலைப் பெருமித்துடன் ஆட்டிக் காட்டிக்கொண்டே வந்தேன். இன்று என் மகன் பகைவர் வீசிய வேலைத் தன் மார்பில் தாங்கி ஆட்டிக் காட்டிக்கொண்டே குதிரைமேல் வருகிறான். 
*ஒரு பெண் தன் கணவனிடம் சொல்கிறாள். நீ இரண்டாம் நாள் போருக்குக் குதிரையை இங்கே பூட்டுகிறாய். அங்கே என் அண்ணன் உன்னிடம் தப்பிச் சென்றவனை நான் பார்த்துக்கொள்கிறேன் என்று சொல்லிவிட்டுக் குதிரைமேல் சென்றுவிட்டான். அவன் சொன்ன சொல் இரண்டுபடுவது இல்லை. (தப்புவது இல்லை). 

## காண்க
* புறநானூறு, துறைவிளக்கம்
## அடிக்குறிப்புகள்

பகுப்பு:புறநானூற்றுத் துறைகள்
பாண்டிருப்பு திரௌபதை அம்மன் கோயில்

கிழக்கு இலங்கையின் தென்பால் கல்முனைக்கு அருகில் பாண்டிருப்பு கிராமத்தில் **பாண்டிருப்பு திரௌபதை அம்மன் ஆலயம்** அமைந்துள்ளது. ஆகமம் சாராத முறையிலான பூசைகளைக் கொன்ட இவ்வாலயம் பாண்டவர்களையும் அவர்தம் பத்தினி பாஞ்சாலியையும் பக்திபரவசத்துடன் வழிபடும் மரபைக் கொண்டது.

## வரலாறு
15ஆம் நூற்றாண்டின் நடுப்பகுதியில் வட இந்தியாவின் கொங்கு நகரில் இருந்து வைணவ சமயத்தைப் பரப்பும் நோக்கில் தாதன் எனும் முனி இலங்கைக்கு வந்தார். இவர் மகாபாரத இதிகாசத்தை மக்கள் மத்தியில் முக்கியப்படுத்தி  அதன் நிகழ்வுகளை சடங்காக நடித்துக்காட்டி வந்தார்.. இவர் மட்டக்களப்பின் தென்கோடியில் இருந்த நாகர்முனைக் கோவிலில் தங்கியிருந்து சமயபோதனை செய்வதை அறிந்துகொண்ட அந்நாளைய மட்டக்களப்புக்கான திக்கதிபரான எதிர்மன்னசிங்கன் (கி.பி 1539 - கி.பி-1583) அவரைச் சந்தித்து விபரமறிந்து வரவேற்றான். தாதனின் வேண்டுகோளின்படி பாண்டிருப்புக் கிராமத்தின் ஆலவிருட்சங்களும் கொக்கட்டி மரங்களும் நிறைந்த இடத்தை விட்ணு பாண்டவர் ஆகியோருக்கு ஆலயம் அமைக்க வழிசெய்தான்.

## பூசைமுறை
18 நாட்கள் நடைபெற்ற பாரதப்போரைக் குறிக்கும் வகையில் 18 நாட்கள் திருவிழா நடைபெறும். பாரதப் போரினதும் மகாபாரதத்தினதும் பல்வேறு நிகழ்வுகள் நிகழ்த்திக்காட்டப்படுவதுடனான சடங்குடன் கூடிய வணக்கமுறை நடைபெறும். இறுதி மூன்று தினங்களும் முறையே அருச்சுனன் பாசுபதம் பெறுதல்(தவநிலை) மற்றும் தீமிதிப்பு என்பன நடைபெறும்.

## மேற்கோள்கள்

பகுப்பு:அம்பாறை மாவட்டத்தில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
இளைநடு நீளுருண்டை

**இளைநடு நீளுருண்டை** அல்லது **நெட்டைக் கோளவுரு** ( **prolate spheroid**) என்பது ஒரு நீள்வட்டத்தின் பேரச்சைச் (பெரிய அச்சைச்) சுழலச்சாகக் கொண்டு சுழற்றிப் பெறும் ஒரு நீளுருண்டை வடிவமாகும். எனவே முனையச்சின் அரை நீளம் நடு வளையத்தின் விட்டத்தின் அரைநீளத்தைவிடக் குறைவாக (இளைத்து) இருக்கும். இதன் வடிவம் வெள்ளரிக்காய் போல் இருப்பதால் வெள்ளரி நீளுருன்டை வடிவம் என்றும் கூறலாம். இந்த இளைநடு நீளுருண்டையோடு பருநடு நீளுருண்டையையும் ஒப்பிட்டுப்பார்க்கலாம். 

இளைநடு நீளுருண்டையைக் கணிதக்குறியீட்டில்,
:\mu = c  என்னும் சமன்பாட்டால் இளைநடு நீளுருண்டை ஆள்கூறு முறைமையில் குறிப்பிடலாம். இதில் *c* என்பது ஏதோவொரு மாறிலி.

## பண்புகள்
இளைநடு நீளுருண்டையின் மேற்பரப்பளவு சுழலுரு நீளுருண்டை(spheroids) பக்கத்தில் விளக்கப்பட்டுள்ளது.
:S_{\rm prolate} =  2\pi a^2\left(1+\frac{b}{ae}\sin^{-1}e\right)
 where  e^2=1-\frac{a^2}{b^2}. 

இளைநடு நீளுருண்டையின் கனஅளவு (பருவளவு): V = \frac{4}{3}\pi a^2 b

## பயன்பாடுகள்
வெள்ளரிக்காய் போல் உள்ள இந்த இளைநடு நீளுருண்டை வடிவில் வெவ்வேறான நடுவிட்ட-முனையச்சு விட்ட விகிதங்களில் பல பொருள்கள் உள்ளன. *அமெரிக்கக் கால்பந்து*  என்னும் ஆட்டத்தில் பயன்படும் பந்தும், *இரகுபி* (rugby) பந்தாட்டத்தில் பயன்படும் பந்து போன்றவையும் இவ்வடிவத்தில் உள்ளவையே

கதிரவன் மண்டலத்தில் உள்ள கோள்களின் துணைக்கோள்கள் (அல்லது நிலாக்கள்) சிலவும் இந்த இளைநடு நீளுருண்டை வடிவில் உள்ளன.

## அடிக்குறிப்புகளும் மேற்கோள்களும்

## வெளியிணைப்புகள்
*வுல்ஃபிரமின் மாத்வோர்ல்டு தளத்தில் இதைப் பற்றிய கருத்துகள்

பகுப்பு:திண்மங்கள்
பகுப்பு:நீளுருண்டைகள்
பருநடு நீளுருண்டை

**பருநடு நீளுருண்டை** அல்லது **தட்டைக் கோளவுரு** (oblate spheroid) என்பது நீள்வட்டத்தின் சிற்றச்சை (சிறிய அச்சை)ச் சுழல் அச்சாகக் கொண்டு சுழற்றினால் பெறும் நீளுருண்டை. அச்சு முனைவழியாகச் செல்லும் சுற்றளவை விட, அச்சுக்குச் செங்குத்தான திசையில், அச்சைச் சரிசமமமாக வெட்டும் பகுதியில் அமைந்த நடுவளையத்தின் சுற்றளவு பெரியதாக இருக்கும். இதனால் இதற்குப் பருநடு நீளுருண்டை என்று பெயர். இது பூசணிக்காய் போல் இருப்பதால் *பூசணி நீளுருண்டை* என்றும் கூறலாம். இதற்கு மாறாக ஒரு நீள்வட்டத்தின் பெரிய அச்சைச் (பேரச்சைச்) சுழலச்சாகக் கொண்டு சுழற்றிப்பெறும் நீளுருண்டை இளைநடு நீளுருண்டை (prolate spheroid) எனப்படும்.

எல்லா நீளுருண்டைகளையும் விளக்குவதைப் போல இந்த பருநடு நீளுருண்டையையும் அதன் அச்சு நீளங்களைக் கொண்டு விளக்கலாம். பொதுவாக ஒரு நீளுருண்டைக்கு மூன்று செங்குத்தான அச்சுகள் இருக்கும். இந்தப் பருநடு நீளுருண்டையில் நடுவளையத்தை தொடும் இரு செங்குத்தான பேரச்சுகளின் அரைநீளங்களும் ஒரே அளவாக இருக்கும்; மூன்றாவது அச்சான சுழலச்சின் அரைநீளம் அவற்றைவிடச் சிறியதாக இருக்கும்.

பருநடு நீளுருண்டைக்குச் சிறந்த எடுத்துக்காட்டு புவி ஆகும் (மேற்பரப்பு மலைமடுக்களுடன் இருப்பதை நீக்கிப் பார்த்தால்). பூசணிக்காயும் ஏறத்தாழ பருநடு நீளுருண்டை வடிவினதே. புவியின் சுழலச்சின் முனைகளைத் தொட்டுச் செல்லும் வளயத்தின் நீளம், புவியின் நடுவட்டத்தின் (நில நடுவரையின்) சுற்றளவைவிட மிகவும் சிறிதளவே குறைவாக இருக்கும்.

## மேற்பரப்பளவு
ஒரு நீள்வட்டத்தின் சிற்றச்சு b, அதன் பேரச்சு a ஐ விடச் சிறியதாக இருக்கும். *b < a*. இப்படியான பருநடு நீளுருண்டையின் மேற்பரப்பைக் கீழ்க்காணுமாறு வருவிக்கலாம்:

:::S_{\rm oblate} =  2\pi a^2\left(1+\frac{1-e^2}{e}\tanh^{-1}e\right)
\quad\mbox{where}\quad e^2=1-\frac{b^2}{a^2}. 

பருநடு நீளுருண்டை *Oz* என்னும் கோட்டை அச்சாகக்கொண்டு சுழற்றிப் பெறும் திண்மம். இதில் *e* என்பது மையவிலகுமை அல்லது மைய விலகெண் (eccentricity). (நீளுருண்டை என்னும் கட்டுரையைப் பார்க்கவும். இந்த வாய்பாட்டை வுல்பிரம் தளத்தில் காணலாம்).

## உயரக்கிடை விகிதம்
பருநடு நீளுருண்டையின் *உயரக்கிடை விகிதம்* என்பது, *b* : *a* ஆகும். இது சுழலச்சின் அரை நீளத்துக்கும் நடுவளையத்தின் விட்டத்தின் அரைநீளத்துக்கும் இடையேயான விகிதம்.

*தட்டைமை* அல்லது *தட்டைமம்* (flattening அல்லது oblateness)  *f*  என்பது நடுவளைய விட்ட அரைநீள-அச்சுமுனைவளைய அரைநீள வேறுபாட்டுக்கும், நடுவளைய விட்டத்தின் அரைநீளத்துக்கும் இடையே உள்ள விகிதம் ஆகும்:

: f=\frac{a-b}{a}=1 - b:a.\,\!

ஏறத்தாழ பருநடு நீளுருண்டை வடிவத்திலேயே புவியும் பற்பல கோள்களும் உள்ளன (மேற்பரப்பில் உள்ள மலை மடுக்களைத் தவிர்த்துப்பார்த்தால்). புவியின் நடுவளைய விட்டத்தின் அரை நீளமும் சுழலச்சின் அரை நீளமும் ஏறத்தாழ ஒரே அளவுடையனவே (புவியின்  *a* = 6378.137&nbsp;கி.மீ.ம,  *b* ≈ 6356.752&nbsp;கி.மீ, இதன் உயரக்கிடை விகிதம் 0.99664717, தட்டைமை அல்லது தட்டைமம் 0.003352859934). எனவே இது நிலப்படத்தை வரையும் பலரும் (நிலப்படவரைநர்) எடுத்துக்கொள்வது போல சீரான பருநடு நீளூருண்டை வடிவம் ஆகும்.

## அடிக்குறிப்புகளும் மேற்கோள்களும்

## வெளியிணைப்புகள்
* Interactive oblate spheroid using Java on MathWorld

பகுப்பு:திண்மங்கள்
பகுப்பு:நீளுருண்டைகள்
பகுப்பு:புவியியல்
தாபத நிலை

தாபதநிலை என்னும் துறையினவாகக் குறிக்கப்பட்ட பாடல்கள் புறநானூற்றில் மூன்று உள்ளன. மேலும் குறுங்கலி என்னும் துறையினவாகக் குறிக்கப்பட்ட ஐந்து பாடல்களும் தாபதநிலை எனக் கொள்ளத் தக்கவை என்னும் குறிப்பும் உள்ளது. இந்த ஐந்து பாடல்களும் கணவன் பேகன் பிரிந்து வாழ்வதை எண்ணி மனைவி கண்ணகி வாடுவதற்குப் பிறர் இரக்கம் காட்டும் பாடல்களாக உள்ளன. தாபதநிலை எனக் குறிப்பிடப்பட்ட மூன்று பாடல்களும் கணவன் இறந்த பின்னர் மனைவி கைமைக்கோலம் பூண்டு வாழும் பாங்கைக் கூறுகின்றன. மற்றும் தாபத வாகை என்னும் பெயர் தரப்பட்டுள்ள பாடல்கள் இல்லற வாழ்க்கைக்குப் பின்னர் துறவறம் மேற்கொண்டு வாழும் துறவு வாழ்க்கையின் வெற்றியைக் குறிப்பனவாக உள்ளன.
* காண்க புறநானூறு, துறைவிளக்கம்
## தாபதநிலை என்னும் கைம்மைக் கோலம்
*கணவன் இறந்துவிட்டான் என்னும் வருத்தத்தில் மனைவி நாள்தோறும் வேளாவேளைக்கு உண்ணாமல் பொழுது மறுத்து உண்கிறாள். 
* மற்றொருத்தி, முறம் அளவு மெழுகி அதிலேயே தவம் கிடக்கிறாள். 
*இன்னொருத்தி, தன் கூந்தலைக் கொய்துகொண்டு, வளையல்களை உடைத்தெறிந்துவிட்டு, அல்லி இலையில் உணவு வைத்துக் குழந்தைக்கு ஊட்டிக்கொண்டு வாழ்கிறாள். 

## இலக்கணம்
*தொல்காப்பியம் இதனைக் ‘காதலன் இழந்த தாபத நிலை’ எனக் காஞ்சித்திணையில் ஒன்றாகக் குறிப்பிடுகிறது. 
*புறப்பொருள் வெண்பாமாலை இதனைப் பொதுவியல் பகுதியில் குறிப்பிடுகிறது. 

## அடிக்குறிப்புகள்

பகுப்பு:புறநானூற்றுத் துறைகள்
பகுப்பு:சங்க காலப் பண்பாடு
32 இருமம்

**32-இருமம்** என்பது  கணினி கட்டுமானத்தில், 32 இலக்க இருமங்களை அடிப்படையாகக் கொண்டு நினைவகங்களையும், தரவுகளையும் கொண்டுள்ள நுண்செயலிகளையும், நுண்கணினியும் இவ்வகையான கட்டுமானத்தில் இயங்கி வருகின்றவை 32-இருமம் கணினி எனவும் அதற்கு பயன்படுத்தப்படும் மென்பொருட்களும் இதனை அடிப்படையாகக் கொண்டு செயல்படும் மென்பொருட்களை, 32 - இரும மென்பொருள் (ஆங்கிலத்தில் 32 - bit application) என அழைப்பார்கள்.

இந்த 32-இருமத்தினாலான இன்டிசரினுடைய மதிப்பு, 0 முதல் 4 294 967 295 வரை இருக்கும். இவ்வாறு, ஒரு 32-இரும நினைவக முகவரி நுண்சயலியானது நேரடியாக 4 ஜிகாபைட் வரை நினைவகத்தில் இயக்க முடியும்.

## கட்டுமானம்
நினைவகம், பிற எண்ணிமசுசுற்று பலகைகள், கணினி மின்/மின்னணு வடங்கள் என முக்கியமானவை அனைத்தும், 32-இரும கணியக் கட்டகத்தின், முதல் பத்தாண்டுகள்  (the 1960s to the 1980s) விலை மிக்கதாக இருந்தன. Older
32-இரும முறை பயன்படுத்தப்பட்ட கட்டுமானங்களில் ஐ.பி.எம் நிறுவனத்தின் ஐபிஎம் சிஸ்டம்/360 வகை மிகவும் முன்னோடியானது, அதன்பிறகு டி.இ.சி. நிறுவனத்தின் வேக்ஸ் (VAX), மோட்டோரோலா நிறுவனத்தின் மோட்டோரோலா 68கெ, ஏ.ஆர். எம் கட்டுமானம், இன்டெல் நிறுவனத்தின் ஐஏ-32, மற்றும் ஸ்பார்க் (SPARC)32- இரும பதிப்பு, மிப்ஸ் கட்டுமானம் (MIPS architecture), பவர்பிசி (PowerPC), மற்றும் பிஏ-ரிஸ்க் (PA-RISC) கட்டுமானம் உள்ளிட்டவை 32 - இருமத்தை அடிப்படையாகக் கொண்டு வடிவமைக்கப்பட்டன.

## படிமங்கள்
எண்முறை படிமங்களில், 32-இருமம் என்பது 24-இருமம் வண்ணத்தின் ஆழத்தினையும், 8-இருமம் ஆல்பா கலவையையும் குறிக்கிறது.

## 32- இரும கோப்பு வடிவம்
32-இரும கோப்பு வடிவமானது, 32- இருமத்தை(அல்லது 4 பைட்டுகளை) அடிப்படையாகக் கொண்ட ஒரு இரும கோப்பு வடிவமாகும். எ.கா.  மேம்படுத்தப்பட்ட மீக்கோப்பு வடிவம் (வின்டோசு மீக்கோப்பு வடிவம்).

## மேற்கோள்கள்

## இவற்றையும் பார்க்கவும்
* 16 இருமம்
* 16 இரும மென்பொருள்
* 32 இரும மென்பொருள்
* 64 இருமம்

## குறிப்புகளும் மேற்கோள்களும்
* Gwennap, Linley (16 February 1995). "Intel’s P6 Uses Decoupled Superscalar Design".

## வெளி இணைப்புகள்
* HOW Stuff Works "How Bits and Bytes work"
* Ken Colburn on LockerGnome.com: ''32-Bit Vs. 64-Bit Windows'' 

பகுப்பு:தரவு
கையறுநிலை

**கையறுநிலை** என்னும் துறைக் குறிப்புடன் புறநானூற்றில் 41 பாடல்கள் உள்ளன. 

கை என்னும் சொல் ஆகுபெயராய் அதன் செயலைக் குறிக்கும். தலைவனை இழந்து செயலற்று நிற்பது ‘கையறுநிலை’. 
## வடக்கிருந்தோரைக் கண்டு பாடியவை
*சேரமான் பெருஞ்சேரலாதன் வடக்கிருந்தானைக் கழாத்தலையார் பாடியது 
*பாரிமகளிரைப் பார்ப்பார்ப்படுத்த கபிலர் வடக்கிருந்து பாடியது 
*பிசிராந்தையார் வடக்கிருந்ததைப் பொத்தியார்  கண்ணகனார்  பாடியவை.
*கோப்பெருஞ்சோழன் வடக்கிருந்ததைக் கருவூர்ப் பெருஞ்சதுக்கத்துப் பூத நாதனார்  பொத்தியார்  பாடியவை.

## இறந்த அரசனை எண்ணிப் பாடியவை
*பாரியை இழந்த கபிலர் 
*சோழன் கரிகாற் பெருவளத்தானை இழந்த கருங்குழல் ஆதனார் 
*சோழன் நலங்கிள்ளியை இழந்த ஆலத்தூர் கிழார் 
*சோழன் குளமுற்றத்துத் துஞ்சிய கிள்ளிவளவனை இழந்த மாறோக்கத்து நப்பசலையார் ஆவடுதுறை மாசாத்தனார்  ஆகியோர்
*அதியமான் தகடூர் பொருது வீழ்ந்த எழினியை அரிசில் கிழார் 
*அதியமான் நெடுமான் அஞ்சியை இழந்த ஔவையார் 
*வேள் எவ்வியை இழந்த வெள்ளெருக்கிலையார் 
*வெளிமானை இழந்து பெருஞ்சித்திரனார் 
*நம்பி நெடுஞ்செழியனை இழந்து பேரெயின் முறுவலார் 
*ஆய் அண்டிரனை இழந்து குட்டுவன் கீரனார்  உறையூர் ஏணிச்சேரி முடமோசியார்  ஆகியோர்
*ஒல்லையூர் கிழான் மகன் பெருஞ்சாத்தன்|ஒல்லையூர் கிழான் மகன் பெருஞ்சாத்தனை இழந்து குடவாயிற் கீரத்தனார்  தொடித்தலை விழுத்தண்டினார்  ஆகியோர்.
பாடிய பாடல்கள், பேணிய அரசனை இழந்த புலவர்கள் பாடியவை.

## மாண்ட வல்லாளனை எண்ணி வருந்தியவை
*மீளியாளன் ஆனிரை தந்து அரிது செல் உலகுக்குச் சென்றனன். பாண! செல்லும் வழியில் **கள்ளி நிழல் தரும் பந்தலின் கீழ் நடுகல்** ஆயினன். **ஆற்றங்கரைக் கம்பத்தில் ஏற்றப்பட்ட விளக்கு** காற்றில் அவிந்து நிற்பது போல் அவன் நடுகல் உள்ளது. அதற்கு மயில் பீலி சூட்டிச் செல்லுங்கள்.
*ஆனிரை தந்தவன் கல்லாயினான். அவனது வீட்டு முற்றத்தில் அவன் மனைவி **மயிர் கொய்த தலை**யோடு நீரில்லாத ஆற்றுமணலில் கிடக்கும் அம்பி போலக் காணப்படுகிறாள்.
*பாண! ஒருகண் மாக்கிணை முழக்கிக்கொண்டு செல்லும்போது, வழியில், ஆனிரை மீட்பதில் வெள்ளத்தைத் தடுக்கும் கற்சிறை போல விளங்கியவனின் நடுகல் இருக்கும். **அதனைத் தொழுது செல்லுங்கள்**.
*ஆனிரை தந்து, ஆனிரை மீட்டுப் பாணர்களைப் பேணிய அவனுக்குப் பெயர் பொறித்துக் கல் நட்டு **மயில் பீலி சூட்டி வழிபடுகின்றனர்.** 
***கோவலர் வேங்கைப் பூமாலை சூட்ட** நடுகல் ஆயினன்.
*நவி (கோடாரி) பாய்ந்துகிடக்கும் மரம் போல வாள் பாய்ந்து கிடப்பவனைப் பாடியது.

## அடிக்குறிப்பு
*எண்கள் புறநானூற்றுப் பாடல் எண்ணூக் குறிப்பன.

பகுப்பு:புறநானூற்றுத் துறைகள்
பகுப்பு:தமிழர் பண்பாடு
பகுப்பு:சிற்றிலக்கிய வகைகள்
குருதிநிணம்

thumb|ஹீமோசயனின் காரணமாக கருநீல நிறத்தில் இருக்கும் நண்டு உடலின் அடிப்பகுதி
**குருதிநிணம்** *(hemolymph)* என்பது சில கணுக்காலிகளின் உடலில் காணப்படும் குருதி மற்றும் திசுவிடைத் திரவத்திற்கு இணையான ஒரு நீர்மம். பெரும்பாலும் குருதிநிணத்திற்கு என்று தனியாக குழாய்கள் எதுவும் கிடையாது. விலங்கின் உடற்குழி முழுதிலும் குருதி நிணம் நிறைந்திருக்கும். எல்லா செல்களும் குருதி நிணத்தால் சூழப்பட்டிருக்கும். குருதிநிணத்தில் உயிர்வளியைச் சுமந்து செல்லும் ஹீமோசயனின் என்ற நிறமி இருக்கும். தாமிரத்தைத் தன்னகத்தே கொண்ட இந்த நிறமி உயிர்வளியேற்றம் அடைந்த நிலையில் நீல நிறத்துடனும் உயிர்வளியில்லா நிலையில் நிறமற்றும் காணப்படும்.

சில சிற்றினங்கள் எதிரியால் தாக்கப்படும் போது குருதிநிணத்தைச் சிந்தி எதிரிகளைக் குழப்பமடையச் செய்து தங்களைக் காத்துக் கொள்கின்றன. 
## மேற்கோள்கள்

பகுப்பு:கணுக்காலிகள்
அண்ணா பல்கலைக்கழக உறுப்புக் கல்லூரிகள் மற்றும் வளாகங்கள் பட்டியல்

தமிழ்நாட்டில் பொறியியல் மற்றும் தொழில்நுட்பக் கல்விகளுக்கான பல்கலைக்கழகமாக அண்ணா பல்கலைக்கழகம் செயல்பட்டு வருகிறது. இந்த அண்ணா பல்கலைக்கழகத்தின் கீழான சில உறுப்புக் கல்லூரிகள் தமிழ்நாட்டின் பல்வேறு இடங்களில் அமைக்கப்பட்டுள்ளன. அது குறித்த பட்டியல் இது.

## அண்ணா பல்கலைக்கழகம் - கிண்டி, சென்னை மண்டலம்

## அண்ணா பல்கலைக்கழகம் - தரமணி, சென்னை மண்டலம்

## அண்ணா பல்கலைக்கழகம் - திருச்சிராப்பள்ளி மண்டலம்

## அண்ணா பல்கலைக்கழகம் - மதுரை மண்டலம்

## அண்ணா பல்கலைக்கழகம் - திருநெல்வேலி மண்டலம்

## அண்ணா பல்கலைக்கழகம் - கோயமுத்தூர் மண்டலம்

## மேற்கோள்கள்

* agarum.com
* LIST OF ENGINEERING COLLEGES IN TAMILNADU 

பகுப்பு:தமிழ்நாட்டுக் கல்லூரிகள்
செரு மலைதல்

செருமலைதல் என்பது புறயானூற்றுப் பாடல்களுக்குத் தரப்பட்டுள்ள துறைகளில் ஒன்று. கோடை பாடிய பெரும்பூதனார் பாடிய ஒரே ஒரு பாடலுக்கு இத் துறைக் குறிப்பு உள்ளது. இது கரந்தைத் திணையில் வரும் துறைகளில் ஒன்று.

இலக்கியம்
:கவர்ந்துவந்த ஆனிரைகள் காளைகளுடன் இங்கு வந்துவிட்டன. கவர்ந்த வில்வீரன் மட்டும் திரும்பவில்லை. காட்டு இலைகளில் தன் தலையை மறைத்துக்கொண்டு ஆனிரைகளை மீட்க வருபவர்களைத் தாக்குவதற்காக அங்கேயே காத்திருக்கிறான். மீட்கச் செல்லும் கழல்வீரனே! முருகேறிய புலைத்தி போலத் துள்ளிக் குதித்தோடும் ஆனிரைகளுடன் செல்லற்க! செல்லற்க! 
இலக்கணம்
*ஆனிரை கவரும் வெட்சிப் போராளிகளைத் தாக்கிப் போர் புரிவது ‘செருமலைதல்’ என்னும் துறை என்று புறப்பொருள் வெண்பாமாலை என்னும் இலக்கண நூல் இதற்கு விளக்கம் தருகிறது. 
*இந்த விளக்கம் புறநானூற்றுப் பாடலுக்குப் பொருந்தவில்லை. பாடல் வெட்சி வீரன் மறைந்திருத்தலைக் குறிப்பிடுகிறது. இலக்கணம் கரந்தை வீரன் போர் புரிவதைக் காட்டுகிறது. எனவே, இதனாலும் புறநானூற்றுப் பாடல்களுக்குத் தரப்பட்டுள்ள துறை இலக்கணம் மறைந்து போன பன்னிரு படலம் நூலைத் தழுவியது என்பது தெளிவு.
*தொல்காப்பியம் கரந்தைத்திணை என்று என ஒன்றைத் தனியே குறிப்பிடவில்லை. வெட்சித் திணைக்குள் அடக்கிவிடுகிறது. “ஆரமர் ஓட்டலும் ஆ பெயர்த்துத் தருதலும்” என்று இதனைக் குறிப்பிடுகிறது. தொல்காப்பியம், புறத்திணையாயல் 63
## அடிக்குறிப்பு

பகுப்பு:புறநானூற்றுத் துறைகள்
அசிக்காடு ஊராட்சி

**அசிக்காடு ஊராட்சி** (*Asikkadu Gram Panchayat*), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2516 ஆகும். இவர்களில் பெண்கள் 1268 பேரும் ஆண்கள் 1248  பேரும் உள்ளனர். அசிக்காடு பூம்புகார் (சட்டமன்றத் தொகுதி) க்கு உட்பட்டது. முருகன் தோட்டம், செங்குடி ஆகிய ஊர்களை உள்ளடக்கிய ஊராட்சி ஆகும். கிழக்கில் கோவங்குடியும், மேற்கில் தேரழந்தூரும், வடக்கில் மல்லியமும், தெற்கில் செங்குடியும் உள்ளன. மயிலாடுதுறையிலிருந்து 10 கிலோ மீட்டர் தொலைவில் அமைந்துள்ளது. சுவர்ணகிரீசுவரர் ஆலயம் இந்தக் கிராமத்தின் நடுவில் அமைந்துள்ளது.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# முருகன்தோட்டம்
# செங்குடி
# அசிக்காடு

## மேற்கோள்கள்

பகுப்பு:குத்தாலம் ஊராட்சி ஒன்றியம்
பகுப்பு:த. இ. க. ஊராட்சித் திட்டம்
ஆ. கார்மேகக் கோனார்

**ஆ. கார்மேகக் கோனார்** (Karmegha Konar) மதுரை அமெரிக்கன் கல்லூரியின் தமிழ்த் துறைத் தலைவராகத் திகழ்ந்தவர். தமிழிலக்கிய, இலக்கணத்தைக் கசடறக் கற்பிப்பதில் வல்லவர், தமிழறிஞர், சொற்பொழிவாளர், எழுத்தாளர்.

## பிறப்பு
கார்மேகக் கோனார் 1889ஆம் ஆண்டு திசம்பர் மாதம் 27ஆம் நாளன்று இராமநாதபுரம் மாவட்டத்தில் உள்ள அகத்தாரிருப்பு என்னும் சிற்றூரில் பிறந்தவர்.

## பணி
மதுரை அமெரிக்கன் கல்லூரியின் தமிழ்த் துறையில் 37 ஆண்டுகள் பணியாற்றி 1951ஆம் ஆண்டில் ஓய்வுபெற்றார். அங்கு இவரிடம் தமிழ் கற்றவர்களில் குறிப்பிடத்தக்கச் சிலர்:
*பொதுவுடைமைக் கட்சித் தலைவர் என். சங்கரய்யா 
*தமிழ்நாடு பொதுநூலகத் துறை இயக்குநர் வே. தில்லைநாயகம்
*நிலச்சீர்திருத்தப் போராளி கிருஷ்ணம்மாள் ஜெகநாதன்
*அரசுச் செயலர் கி. லட்சுமிகாந்தன் பாரதி

இவர், சென்னைப் பல்கலைக் கழகப் பாடத்திட்டக் குழுவில் தொடர்ந்து 21ஆண்டுகள் தலைவராக இருந்தார்.

## விருது
இவருக்கு மதுரையில் 1955ஆம் ஆண்டு சோமசுந்தர பாரதியார் தலைமையில் நடைபெற்ற விழாவில் **செந்நாப்புலவர்** என்னும் பட்டத்தை பி. டி. இராசன் வழங்கினார்.

## ஆக்கங்கள்

இவர் பின்வரும் நூல்களை இயற்றி இருக்கிறார்:
# அறிவு நூல் திரட்டு (2 தொகுதிகள் - உரைநூல்)
# ஆபுத்திரன் அல்லது புண்ணியராஜன் (உரைநூல்)
# இதிகாசக் கதாவாசகம் (2 தொகுதிகள்)
# ஐங்குறு நூற்றுச் சொற்பொழிவுகள்
# ஒட்டக்கூத்தர்
# கண்ணகி தேவி
# காப்பியக் கதைகள்
# கார்மேகக் கோனார் கட்டுரைகள் 
# கார்மேகக் கோனார் கவிதைகள்
# செந்தமிழ் இலக்கியத்திரட்டு I
# பாலபோத இலக்கணம்  
# மதுரைக் காஞ்சி
# மலைபடுகடாம் ஆராய்ச்சி
# மூவருலா ஆராய்ச்சி
# தமிழ்ச்சங்க வரலாறு (கட்டுரை)
# தமிழ்மொழியின் மறுமலர்ச்சி
# நல்லிசைப் புலவர்கள் (உரைநூல்)

இவரது படைப்புகளைத் தமிழக அரசு நாட்டுடைமையாக்கி உள்ளது.

## மறைவு
கார்மேகர் 22-10-1957ஆம் நாள் மதுரையில் மறைந்தார்.

## சான்றடைவு

பகுப்பு:தமிழறிஞர்கள்
பகுப்பு:1889 பிறப்புகள்
பகுப்பு:நாட்டுடைமை நூல்களின் ஆசிரியர்கள்
பகுப்பு:1957 இறப்புகள்
பகுப்பு:இராமநாதபுரம் மாவட்ட மக்கள்
மலைத் தொடர்

**மலைத்தொடர்** (ஆங்கிலம்: *Mountain range*) என்பது மலைகள் ஒன்றுடன் ஒன்றாக இணைக்கப்பட்ட தொடர்ச்சியைக் குறிப்பிடுவதாகும். ஒரு மலைத் தொடரில் உள்ள மலைகள் இணைக்கப்பட்டு இருந்தாலும் அவை ஒரே வகைப் பாறையாலோ அல்லது மண்ணாலோ ஆனவை எனக் கூற முடியாது. 

அவை புவித்தட்டுக்களின் நகர்வினாலும் எரிமலை வெடிப்பினாலும் உருவாகலாம். மலைத்தொடருக்குச் சிறந்த உதாரணமாக இமயமலைத் தொடரைக் குறிப்பிடலாம். மலைத்தொடர்கள் நிலத்தில் மட்டுமல்லாமல் ஆழ்கடலிலும் காணப்படும்.

## முக்கிய மலைத்தொடர்கள்

*நடுக்கடல் முகடு -புவியில் மிகவும் நீளமான மலைத் தொடர்.
*இமயமலை - புவியில் மிகவும் உயரமான மலைத்தொடர்.
*அந்தீசு மலைத்தொடர் - நிலத்தில் மிகவும் நீளமான மலைத்தொடர்.
*ஆல்ப்ஸ் மலைத்தொடர்
*யூரால் மலைத்தொடர் - ஆசியாவையும் ஐரோப்பாவையும் பிரிக்கும் மலைத்தொடர்.
*ரொக்கி மலைத்தொடர்

## காலநிலையில் ஏற்படுத்தும் செல்வாக்கு

உயரமான மலைத்தொடர்கள் காலநிலையில் பெரும் செல்வாக்கைச் செலுத்துகின்றன. இவை காற்று வீசும் திசையில் அதிக மழையையும் மற்றைய திசையில் மழையற்ற நிலமையையும் உருவாக்கும். 

அந்தீசு மலைத்தொடரின் கிழக்குப் பகுதியில் அதிக மழை கிடைப்பதும் மேற்குப்பகுதி பாலைவனமாய் இருப்பதும் ஒரு காரணமாகும்.

## மேலும் காண்க
* மலை வகைகளின் பட்டியல்
* தெனாசிரிம் மலைத்தொடர்‎
* தித்திவாங்சா மலைத்தொடர்‎

## மேற்கோள்கள்

## வெளி இணைப்புகள்
*Peakbagger Ranges Home Page
*Bivouac.com

பகுப்பு:மலைகள்
செருவிடை வீழ்தல்

thumb|நொச்சி மரம்
**செருவிடை வீழ்தல்** என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. இத் துறைப் பாடல்கள் புறநானூற்றில் இரண்டு உள்ளன. இவை நொச்சித் திணையின்பாற் பட்டவை. 

இலக்கியம்
*வெறிபாடிய காமக் கண்ணியார் நொச்சிப் பூவை இரண்டு இடங்களில் பார்த்தாராம். ஒன்று **தழையாடை செய்து மகளிர் உடுத்திக்கொண்டிருக்கும் காட்சி.** மற்றொன்று மதில்போரில் நொச்சி சூடிப் போராடி வீழ்ந்துகிடக்கும் வீரர்களின் தலைக் குருதி தோய்த நிலையில் உணவு என ஏமாந்து பருந்து எடுத்துச் செல்லும் காட்சி. புறநானூறு 271
*மோசிசாத்தனார் நொச்சிப் பூவைப் பற்றிப் பாடுகிறார். **நொச்சி அவருக்குக் ‘காதல் மரம்’. அவர் நாட்டு மகளிரின் இடையையும் அழகு செய்கிறதாம்.** மதிலைக் காக்கும் மறவனின் தலையையும் அழகு செய்கிறதாம். புறநானூறு 272
இலக்கணம்
*நொச்சித் திணை தொல்காப்பியத்தில் தனியே கூறப்படவில்லை. எனினும் உழிஞைத் திணையின் நிகழ்வாக “அகத்தோன் வீழ்ந்த நொச்சியும், மற்று அதன் புறத்தோன் வீழ்ந்த புதுமை” என வருகிறது.
*மதிலிலும், மிளை என்னும் காவல்காட்டிலும்  போர் புரிந்து மாண்ட வேல்வீரனின் புகழ் பாடுவது ‘செருவிடை வீழ்தல்’ என்னும் துறையாகும் எனப் புறப்பொருள் வெண்பாமாலை குறிப்பிடுகிறது. புறப்பொருள் வெண்பாமாலை 89
## அடிக்குறிப்பு

பகுப்பு:புறநானூற்றுத் துறைகள்
பகுப்பு:தமிழர் பண்பாடு
செவியறிவுறூஉ

**செவியறிவுறூஉ** என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 
## இலக்கியம்
இத் துறைப் பாடல்கள் புறநானூற்றில் 8 உள்ளன. இவை பாடாண் திணையின்பாற் பட்டவை. 
*கறந்த பால் புளித்தாலும், பகல் இருட்டாக மாறினாலும், நால்வேத நெறி உலகில் நிகழாமல் போனாலும், நீயும் நின் சுற்றமும், நூற்றுவர் இறந்த பாரதப் போரில் இருபால் வீரர்களுக்கும் பெருஞ்சோறு வழங்கிய கொடை உள்ளம் மாறாமல் இருப்பீர்களாக.
*உலகமே மாறினாலும் நீ சொல் தவறாதே! உன்னை நாடி இரவலர் வரும்போது அவர்களின் குறிப்பறிந்து கொடு! 
*அருளும் அன்பும் நீக்கியோர் நிரயம் கொள்வர். அவர்களோடு நீ சேராதே! தாய் தன் குழந்தையைப் பேணுவது போல நாட்டு மக்களைக் காப்பாயாக! 
*வழுதி செவியில்
#துலாக்கோல் போல் (‘தெரிகோல் ஞமன்) நடுவுநிலைமையைக் கொள்க!
#வென்ற நன்கலம் பரிசிலர்க்கு வழங்குக!
#முனிவரும் முக்கண் செல்வரும் நகர் வலம் வரும்போது உன் வெண்கொற்றக் குடை பணியட்டும்!
#நான்மறை முனிவர் கையேந்தும்போது, உன் தலை வணங்கட்டும்!
#உன் தலைமாலை பகைநாட்டை எரிக்கும் புகையில் வாடட்டும்!
#உன் சினம் ஊடும் மகளிரை வெல்லட்டும்! 
*கிள்ளிவளவன் செவியில்
#உன் வெண்கொற்றக் குடை உனக்கு நிழல் தருவதற்கு அன்று. மக்களின் துன்பத்தைப் போக்கி அவர்களுக்கு நிழல் தருவததற்காக!
#உன் வெற்றி உன் வீரர் கையில் இல்லை. உழவர் உழும் ஏர்ப்படையிடம் உள்ளது.
*நீயே, பகைவர் முடிப் பொன்னால் செய்த வீரக்கழல் அணிந்தவன். யாமே, உன்னை இகழ்ந்தவரை இகழ்ந்து பாகழ்ந்தவரைப் போற்றும் புலவன். என்னிடம் இன்சொல் பேசி, எளிமையாகக் காட்சி தருக! 
*நன்மாறன் செவியில்
#அரசின் கொற்றம் (வெற்றி) நாற்படையால் என்றாலும், அதன் முதல் ‘அறநெறி’யே.
#எனவே, நம்முடையவர்களிடமும் பிறரிடமும் ஞாயிறு போல் காய்க!
#எல்லாருக்கும் திங்கள் போல் குளுமை தருக!
#எல்லாருக்கும் மழை போல் வழங்குக! 
*வரியை இரக்க உணர்வோடு வாங்குக! விளைந்த நெல்லை அறுத்துச் சமைத்துக் கவளமாக யானைக்கு நல்கினால் பல நாள் கொடுக்கலாம். விளைச்சலில் யானை புகுந்து உண்டால் அஃது உண்பதைக் காட்டிலும் அதன் காலில் மிதிபட்டு அழியும் நெல் அதிகமல்லவா? உணர்ந்து வரி வாங்குக! 

## இலக்கணம்
*தொல்காப்பியம் இத்துறையைப் பாடாண் திணையில் வரும் எனக் குறிப்பிடுகிறது.
*புறப்பொருள் வெண்பாமாலை பாடாண் திணையின் 48 பாகுபாடுகளில் ஒன்றாக இத் துறையைக் குறிப்பிடுகிறது.

## அடிக்குறிப்பு

பகுப்பு:புறநானூற்றுத் துறைகள்
பகுப்பு:சிற்றிலக்கிய வகைகள்
சேரமான் பெருஞ்சேரலாதன்

**சேரமான் பெருஞ்சேரலாதன்** சங்ககாலச் சேர அரசர்களில் ஒருவன். வெண்ணிப் போரில்,  கரிகால் சோழன் எய்திய அம்பு, **சேரமான் பெருஞ் சேரலாதன்** மார்பில் பாய்ந்து முதுகையும் கிழித்து புண்ணாக்கியதை புறப்புண்ணாகக் கருதி வடக்கிருந்து உயிர் நீத்தவர். .

***இரங்கல்
:இந்த இழிசெயலுக்கு வருந்திய போர்க்களம் அமைதியாகிவிட்டது. சோழனின் வெற்றிமுரசு முழங்கவில்லை. பாணர் யாழிசை கூட்டிப் பாடவில்லை. வீரர்கள் வெற்றியைக் கொண்டாடிக் கள் பருகவில்லை. ஊரிலுள்ள மக்கள் சுற்றத்தாருடன் தேறல் அருந்தவில்லை. உழவர்கள் வயல்வெளியிலும் குரவை ஓசை எழுப்பவில்லை. அந்த ஊர் மக்கள் திருவிழாவைக் கூட மறந்துவிட்டனர்.**

உவா (அம்மாவாசை, பௌர்ணமி) நாள்களில் ஞாயிறு, திங்கள் ஆகிய இரண்டு சுடர்களில் ஒரு சுடர் தோன்றும்போது மற்றொரு சுடர் மறைவது போல் ஆயிற்று.

சேர நாட்டிலிருந்து சோழ நாட்டுக்கே வந்து பேரரசன் கரிகாலனைத் தாக்கிய இந்தச் சேரன் மிகப் பெரிய அரசன் என்க.
## அடிக்குறிப்பு

பகுப்பு:தமிழர் பண்பாடு
பகுப்பு:சங்ககாலச் சேரர்
பகுப்பு:இந்திய அரசர்கள்
மாகோன் வரலாறு

**மாகோன் வரலாறு** என்னும் வரலாற்று நூல் 13 ஆம் நூற்றாண்டுத் தொடக்கத்தில் இலங்கையின் தலைநகரமாக விளங்கிய பொலநறுவையைக் கைப்பற்றி 40 ஆண்டுகள்வரை ஆண்ட கலிங்க மாகன் பற்றிய வரலாற்றுத் தகவல்களை ஆய்வு செய்கின்றது.

## பொருளடக்கம்
# மாகோன் 
# மாகோன் பற்றிய வரலாறுகள்
# கலிங்கமும், ஈழமும்
# மாகோன் வருகை
# ஈழத்தில் மாகோனின் ஆட்சி
# மாகோனின் துணைவர்கள்
# மாகோன் வகுத்த வன்னிமை
# பண்பாட்டுக் கோலங்கள்
# மாகோன் காலத்துப் பாண்டியர் படையெடுப்புக்கள்
# மாகோனுக்கு ஏற்பட்ட பாதிப்புக்கள்
# மாகோனும் வட இலங்கையும்
# முற்றுப் பெறாத காவியம்
* அனுபந்தங்கள்
* புகைப்படங்கள்

## வெளி இணைப்புகள்
* மாகோன் வரலாறு  நூலகம்

பகுப்பு:ஈழத்து நூல்கள்
பகுப்பு:வரலாற்றியல் தமிழ் நூல்கள்
பகுப்பு:1995 தமிழ் நூல்கள்
குளக்கோட்டன் தரிசனம்

**குளக்கோட்டன் தரிசனம்** என்பது இலங்கையின் கிழக்குப்பகுதியை ஆட்சி செய்து வந்த **சோழகங்க தேவன்** என்ற இயற்பெயரைக் கொண்டிருந்த மன்னன் குளக்கோட்டன் பற்றிய ஆய்வு நூலாகும்.

## பொருளடக்கம்
# குளக்கோட்டன் அறிமுகம்
# கோணேசர் கோயில் தொடர்புகள்
# திருகோணமலைத் தொடர்புகள்
# திருக்கோயில் தொடர்புகள்
# கல்வெட்டுச் சான்றுகள் (திருகோணமலை)
# கல்வெட்டுச் சான்றுகள் (திருக்கோயில்)
# திருக்கோயில் கல்வெட்டுகளும், மாகோன் தொடர்பும்
# மாகோனும் குளக்கோட்டனும்
# குளக்கோட்டன் காலம்
# குளக்கோட்டன் பெயர்
* புகைப்படங்கள்
* வரைபடங்கள்

## வெளி இணைப்புகள்
* குளக்கோட்டன் தரிசனம்  நூலகம்

பகுப்பு:ஈழத்து நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:1993 தமிழ் நூல்கள்
யுவெல் கோபுரம்

இலண்டனில் இருந்த மத்திய காலத்து வெசுட்மின்சுட்டர் மாளிகையின் இன்றுவரை எஞ்சியிருக்கும் பகுதிகள் இரண்டுள் **யுவெல் கோபுரம்** (Jewel Tower) எனப்படும் கட்டிடமும் ஒன்று. வெசுட்மின்சுட்டர் மண்டபம் மற்றது. மூன்றாம் எட்வார்டு அரசரின் தனிப்பட்ட பெறுமதியான பொருட்களை வைப்பதற்காக 1365-1366 காலப்பகுதியில் இது கட்டப்பட்டது. 17 ஆம் நூற்றாண்டுத் தொடக்கத்தில் இது பிரபுக்கள் சபை ஆவண அலுவலகமாகப் பயன்பட்டது. இது அரசுக்குரிய அணிகலன்களை வைப்பதற்கான கட்டிடம் அல்ல. இதை இலண்டன் கோபுரத்தில் உள்ள *அணிகலன் மண்டபம்* என்பதுடன் குழப்பிக்கொள்ளக்கூடாது.

மூன்று மாடிகளைக் கொண்ட இக் கட்டிடம், பெரும்பாலும் கென்டிசுக் கற்களால் கட்டப்பட்டது. தற்போதைய நாடாளுமன்றம் அமைந்துள்ள வெசுட்மின்சுட்டர் கட்டிடத்துக்கு எதிரில் சாலைக்கு அப்பால் அமைந்துள்ளது. முந்திய அரண்மனைத் தொகுதியின் தெற்குப் பகுதியில் இருந்த இக்கட்டிடம், மதில் சுவருக்கு உள்ளே முதன்மைக் கட்டிடங்களிலிருந்து தனியாக அமைக்கப்பட்டு இருந்தது. இதனாலேயே இக்கட்டிடம் 1834 ஆம் ஆண்டின் பெரிய தீ விபத்தில் அழியாமல் தப்பியது.

இக் கோபுரம் அரசப் பூங்காவின் ஒரு மூலையில் அமைந்திருந்தது. இதைச் சூழ உயர்ந்த மதிலாலும், அகழிகளாலும் இருந்தன. இக் கட்டிடத்தைக் கட்டுவதற்குப் பூங்காவின் எப்பகுதியையும் பயன்படுத்தக்கூடாது என்னும் அரசரின் கட்டளையை அடுத்து, இக் கட்டிடத்தை வெசுட்மின்சுட்டர் குருமடத்தின் நிலத்தில் கட்டினர். இதனாலேயே இது வழக்கத்துக்கு மாறான "ட" வடிவத்தில் அமைந்தது. இந்த நிலத்துக்காக குருமாருக்கு எவ்வித நட்ட ஈடும் வழங்கப்படவில்லை. ஆனாலும் அவர்கள் அரச மாளிகைக்கும் குருமடத்துக்கும் இடையிலான எல்லையைக் குறிக்கப் புதிய சுவரொன்றை அமைத்துக்கொண்டனர். இன்றும் உள்ள இந்தச் சுவர்ப்பகுதி, தற்போது வெசுட்மின்சுட்டர் பள்ளியின் ஒரு பகுதியாக உள்ளது.

## வெளியிணைப்புகள்
* ஆங்கில மரபு (English Heritage) இணையத்தளத்தில் யுவெல் கோபுரப் பக்கம்

பகுப்பு:இலண்டனில் உள்ள கட்டிடங்கள்
கனேடிய திரைத்துறை

**கனேடியத் திரைப்படத்துறை** (cinema of Canada) என்பது கனேடிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இங்கு ஆங்கிலம் மற்றும் பிரஞ்சு மொழித் திரைப்படங்கள் தயாரிக்கப்படுகின்றது. இப்படத்துறை 20 ஆம் நூற்றாண்டின் முற்பகுதியில் திரைப்படத் தயாரிப்பின் வளர்ச்சியுடன் தொடங்குகிறது. கனடாவில் திரைப்படத் தயாரிப்புத்துறை பல படபிடிப்பு வளாகங்களை டொராண்டோ, வான்கூவர், மொண்ட்ரியால் மற்றும் ஹாலிஃபாக்ஸ் போன்ற முதன்மையாக நான்கு பெருநகர மையங்களில் அமைந்துள்ளது. 1911 முதல் சுமார் 1,000 கனடிய ஆங்கிலத் திரைப்படங்கள் மற்றும் 600 கனடிய பிரஞ்சு திரைப்படங்கள் கனேடிய திரைப்படத் துறையால் தயாரிக்கப்பட்டுள்ளன அல்லது ஓரளவு தயாரிக்கப்பட்டுள்ளன. ஆங்கிலம் பேசும் கனடாவின்திரைத்துறை அமெரிக்காவுடன் பெரிதும் பின்னிப் பிணைந்துள்ளது. 

கனடாவில் தயாரிக்கப்படும் திரைப்படங்கள் பல உலகளவில் வெற்றி பெற்றுள்ளன. கனேடிய இயக்குனர்கள் ஐக்கிய அமெரிக்காவிற்கு சென்று திரைத்துறையில் சாதனை செய்து விருதுகளும் பெற்றுள்ளனர்.

## மேற்கோள்கள்

## வெளியிணைப்புகள்
*Canadian Feature Film Database
*Canadian Film Encyclopedia
*Canadian Film Online
உறந்தைராயன் குடிக்காடு

**உறந்தைராயன் குடிக்காடு**, () இந்திய மாநிலமான தமிழ்நாட்டின் தஞ்சாவூர் மாவட்டத்திற்குட்பட்ட ஒரத்தநாடு வட்டத்தைச் சேர்ந்த கிராமம். ஒரத்தநாட்டிலிருந்து 5 கி.மீ. தொலைவில் உள்ளது. உழவுத் தொழிலே முதன்மைத் தொழில். தென்னை, நெல் அதிகம் விளைவிக்கப்படுகின்றன. அடைக்கலம் காத்த அய்யனார் கோவிலும் காளியம்மன் கோவிலும், பெரியாச்சி கோயிலும் உள்ளன. உறந்தைராயர் என்ற குலத்தினர் வாழ்ந்ததால் இவ்வூருக்கு இப்பெயர் வந்திருக்கலாம் எனக் கருதப்படுகிறது.  இதை மெய்ப்பிக்கும் வகையில் இவ்வூரின் குறிப்பிட்ட அளவினர் உறந்தைராயர் ஆவர். 62 ஆண்டுகள் நிறைவுற்ற மேனிலைப் பள்ளி ஒன்றும் உள்ளது. கிராம நூலகம் ஒன்றும் உள்ளது. இவ்வூரில் மக்கள் தொகையின் இந்து சமயத்தின் கள்ளர் பிரிவினரே பெரும்பான்மையினர். எல்லைகளாக புலவன்காடு, தெலுங்கன் குடிக்காடு ஆகிய ஊர்கள் அமைந்துள்ளன.

## போக்குவரத்து
இது தஞ்சாவூர் - பட்டுக்கோட்டை சாலையில் அமைந்துள்ளது. ஒரத்தநாட்டிற்கும் பட்டுக்கோட்டைக்கும் இடையில் அமைந்துள்ளதால் போக்குவரத்து வசதி சீராகவுள்ளது. தஞ்சாவூருக்கும், பட்டுக்கோட்டைக்கும் செல்லும் பெரும்பாலான பேருந்துகள் நின்று செல்கின்றன. அரசுப் பேருந்துகளைக் காட்டிலும், தனியார் பேருந்துகளே அதிகம். பத்து நிமிட இடைவெளியில் தஞ்சாவூரில் இருந்து பட்டுக்கோட்டைக்கும், பட்டுக்கோட்டையில் இருந்து தஞ்சாவூருக்கும், இந்த வழியாக பேருந்துகள் செல்கின்றன. தஞ்சாவூருக்குள் உள்ள மற்ற ஊர்களுக்கும், சில வெளியூர்களுக்கும் செல்ல ஒரத்தநாட்டுக்கு செல்லலாம். தஞ்சாவூர் சென்று பழைய பேருந்து நிலையத்தில் இருந்து அரசு/தனியார் பேருந்துகளின் மூலம் வெளியூர்களுக்குச் செல்லலாம். தஞ்சாவூரில் ரயில் நிலையம் உள்ளது.

## பண்பாடு
இங்கு திருவிழா நடைபெறும். சிவராத்திரி கொண்டாடுவார். முளைப்பாரித் திருவிழா ஆவணியில் நடைபெறும்.

## மேலும் பார்க்கவும்
* அரசு மேனிலைப் பள்ளி, உறந்தைராயன் குடிக்காடு
* உறந்தைவளர் நாட்டுவளப்பம்

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
தட்சிண சித்ரா

**தட்சிண சித்ரா**  தென்னிந்திய கலாச்சாரம்,  நுண்கலை, கட்டடக்கலை மற்றும் மக்களின் வாழ்க்கைமுறை ஆகியவற்றை விளக்கும் மையம் ஆகும்.  இது தமிழ்நாட்டில் சென்னையிலிருந்து புதுச்சேரி செல்லும் கிழக்கு கடற்கரை சாலையில் முட்டுக்காட்டில் அமைந்திருக்கிறது.  சென்னையிலிருந்து சுமார் 25 கிலோமீட்டர் தொலைவில் அமைந்திருக்கும் இந்த பண்பாட்டு கலாச்சார மையம் சுமாராக 10 ஏக்கர் பரப்பளவில் அமைந்துள்ளது.  

## பெயர் விளக்கம்
தட்சிணம் + சித்ரம் என்ற இரு வடமொழி வார்த்தைகளின் கூட்டே தட்சிண சித்ரா ஆகும்.  தட்சிணம் என்றால் தெற்கு என்று பொருள், சித்ரம் என்பதற்கு காட்சி என்பது பொருள், தமிழில் தெற்கின் காட்சி (தென்னாட்டு காட்சி) என பொருள்படும்.    தென்னாட்டு மக்களின் கலாச்சாரத்தை விளக்குவதால் இந்த காரணப்பெயர்.

## வெளி இணைப்புகள்
சித்ரா இணையதளம்
﻿

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:காஞ்சிபுரம் மாவட்டம்